Rakkomandazzjoni għal deċiżjoni tal-Kunsill dwar l-adeżjoni tal-Bulgarija u r-Rumanija mal-Konvenzjoni tat-18 ta' Diċembru 1997, imfassla fuq il-bażi ta' l-Artikolu K.3 tat-Trattat ta' l-Unjoni Ewropea dwar l-għajnuna u l-kooperazzjoni reċiproka bejn l-amministrazzjonijiet tad-dwana /* KUMM/2007/0216 finali - CNS 2007/0073 */





[pic] | KUMMISSJONI TAL-KOMUNITAJIET EWROPEJ | Brussel 25.4.2007 KUMM(2007) 216 finali 2007/0073 (CNS) Rakkomandazzjoni għal DEĊIŻJONI TAL-KUNSILL dwar l-adeżjoni tal-Bulgarija u r-Rumanija mal-Konvenzjoni tat-18 ta' Diċembru 1997, imfassla fuq il-bażi ta' l-Artikolu K.3 tat-Trattat ta' l-Unjoni Ewropea dwar l-għajnuna u l-kooperazzjoni reċiproka bejn l-amministrazzjonijiet tad-dwana (preżentata mill-Kummissjoni) MEMORANDUM TA’ SPJEGAZZJONI L-Att ta' l-adeżjoni ta' l-2005 tal-Bulgarija u r-Rumanija[1] introduċa sistema simplifikata għall-adeżjoni tal-Bulgarija u r-Rumanija mal-konvenzjonijiet (u protokolli) konklużi mill-Istati Membri fuq il-bażi ta' l-Art. 34 TEU (li qabel kien Art. K.3 TEU) jew Art. 293 KE. Effettivament m'għadux aktar meħtieġ, kif kien qabel, li jiġu nnegozjati u konklużi protokolli speċifiċi ta' adeżjoni ma' dawn il-konvenzjonijiet (li kienu jimplikaw ratifika minn 27 Stat): Artikolu 3(3) ta' l-Att tistipula biss li l-Bulgarija u r-Rumanija jaċċedu għal dawn il-konvenzjonijiet u protokolli bis-saħħa ta' l-Att ta' l-Adeżjoni. Artikoli 3(3) u 3(4) ta' l-Att ta' l-Adeżjoni jistipulaw li, għal dak l-għan, il-Kunsill għandu jadotta deċiżjoni sabiex jistabbilixxi d-data li fiha dawn il-konvenzjonijiet għandhom jidħlu fis-seħħ għall-Bulgarija u r-Rumanija u jagħmel l-aġġustamenti neċessarji kollha għal dawk il-konvenzjonijiet minħabba l-adeżjoni taż-żewġ Stati Membri l-ġodda (li jkunu jinkludu, fi kwalunkwe każ, l-adozzjoni tal-konvenzjonijiet fil-lingwa Bulgara u dik Rumenta, sabiex dawn il-verżjonijiet ikunu "awtentiċi ndaqs"). Il-Kunsill għandu jaġixxi fuq rakkomandazzjoni tal-Kummissjoni, wara li jkun ikkonsulta l-Parlament Ewropew. Anness I għall-Att ta' Adeżjoni jagħti l-lista tas-seba' konvenzjonijiet u protokolli kkonċernati fil-qasam tal-Ġustizzja u l-Affarijiet Interni. Il-lista tinkludi l-Konvenzjoni tat- 18 ta' Diċembru 1997, imfassla fuq il-bażi ta' l-Artikolu K.3 tat-Trattat ta' l-Unjoni Ewropea, dwar l-għajnuna u l-kooperazzjoni reċiproka bejn l-amministrazzjonijiet tad-dwana. Din ir-Rakkomandazzjoni tal-Kummissjoni għal Deċiżjoni tal-Kunsill hija intenzjonata biex tagħmel l-aġġustamenti meħtieġa minħabba l-adeżjoni tal-Bulgarija u tar-Rumanija għall-Konvenzjonijiet u Protokolli msemmija hawn fuq, skond l-Artikolu 3(4) ta' l-Att ta' l-Adeżjoni. 2007/0073 (CNS) Rakkomandazzjoni għal DEĊIŻJONI TAL-KUNSILL dwar l-adeżjoni tal-Bulgarija u r-Rumanija mal-Konvenzjoni tat-18 ta' Diċembru 1997, imfassla fuq il-bażi ta' l-Artikolu K.3 tat-Trattat ta' l-Unjoni Ewropea dwar l-għajnuna u l-kooperazzjoni reċiproka bejn l-amministrazzjonijiet tad-dwana IL-KUNSILL TA' L-UNJONI EWROPEA, Wara li kkunsidra t-Trattat dwar l-Unjoni Ewropea, Wara li kkunsidra t-Trattat ta' l-Adeżjoni tal-Bulgarija u r-Rumanija, Wara li kkunsidra l-Att ta' l-Adeżjoni tal-Bulgarija u r-Rumanija (minn hawn 'il quddiem imsejjaħ l-"Att ta' l-Adeżjoni"), u partikolarment l-Artikolu 3 (4) tiegħu, Wara li kkunsidra r-rakkommandazzjoni mill-Kummissjoni[2], Wara li kkunsidra l-opinjoni tal-Parlament Ewropew[3], Billi: (1) Il-Konvenzjoni mfassla fuq il-bażi ta' l-Artikolu K.3 tat-Trattat ta' l-Unjoni Ewropea, dwar l-għajnuna u l-kooperazzjoni reċiproka bejn l-amministrazzjonijet tad-dwana (minn hawn 'il quddiem imsemmija “l-Konvenzjoni dwar l-għajnuna u l-kooperazzjoni reċiproka bejn l-amministrazzjonijiet tad-dwana”) ġiet iffirmata fi Brussell fit-18 ta' Diċembru 1997 u għandha tidħol fis-seħħ 90 jum wara n-notifika mill-Istat, Membru ta' l-Unjoni Ewropea fiż-żmien ta' l-adozzjoni mill-Kunsill ta' l-Att li jfassal din il-Konvenzjoni, li jkun l-aħħar wieħed li jwettaq dik il-formalità. (2) Skond Artikolu 32.4 tal-Konvenzjoni dwar l-għajnuna u l-kooperazzjoni reċiproka bejn l-amministrazzjonijiet tad-dwana, sakemm din il-Konvenzjoni tidħol fis-seħħ, kull Stat Membru jista', meta jagħti n-notifika msemmija fl-Artikolu 32.2 tal-Konvenzjoni, jew fi kwalunkwe żmien ieħor wara dan, jiddikjara li f'dak li jirrigwarda lilu, din il-Konvenzjoni għandha tapplika għar-relazzjonijiet tiegħu ma' l-Istati Membri li għamlu l-istess dikjarazzjoni. (3) Wara l-adeżjoni tagħhom ma' l-Unjoni Ewropea, ir-Repubblika Ċeka, l-Estonja, Ċipru, il-Latvja, il-Litwanja, l-Ungerija, il-Polonja, is-Slovenja u s-Slovakkja ddepożitaw l-istrumenti tagħhom ta' l-adeżjoni mal-Konvenzjoni dwar l-għajnuna u l-kooperazzjoni reċiproka bejn l-amministrazzjonijiet tad-dwana. (4) L-Artikolu 3(3) ta' l-Att ta' l-Adeżjoni ta' 2005 jistipula li l-Bulgarija u r-Rumanija jaċċedu għall-konvenzjonijiet u protokolli konklużi bejn l-Istati Membri mniżżla fl-Anness I għall-Att ta' l-Adeżjoni, li tinkludi, inter alia , il-Konvenzjoni dwar l-għajnuna u l-kooperazzjoni reċiproka bejn l-amministrazzjonijiet tad-dwana. Dawn għandhom jidħlu fis-seħħ għall-Bulgarija u r-Rumanija fid-data deċiża mill-Kunsill. (5) Skond l-Artikolu 3 (4) ta' l-Att ta' l-Adeżjoni l-Kunsill għandu jagħmel l-aġġustamenti kollha meħtieġa minħabba l-adeżjoni f'dawk il-konvenzjonijiet u protokolli, IDDEĊIDA KIF ĠEJ: Artikolu 1 1. Il-Konvenzjoni dwar l-għajnuna u l-kooperazzjoni reċiproka bejn l-amministrazzjonijiet tad-dwana hija emendata kif ġej: Artikolu 31.1 dwar l-"applikabilità territorjali" huwa sostitwit b'li ġej: " 1. Il-Konvenzjoni għandha tapplika għat-territorji ta' l-Istati Membri inklużi fit-territorju doganali tal-Komunità flimkien ma', għar-Repubbika Federali tal-Ġermanja, il-Gżira ta' Heligoland u t-territorju ta' Büsingen (fil-qafas ta', u skond, it-Trattat tat-23 ta' Novembru 1964 bejn ir-Repubblika Federali tal-Ġermanja u l-Konfederazzjoni Żvizzera dwar l-inklużjoni tal-komun ta' Büsingen am Hochrhein fit-territorju doganali tal-Konfederazzjoni Żvizzera, jew il-verżjoni kurrenti tagħha) u, għar-Repubblika Taljana, il-muniċipalitajiet ta' Livigno u Campione d'Italia, u għall-ibħra territorjali, l-ibħra marittimi interni u l-ispazju ta' l-ajru tat-territorji ta' l-Istati Membri. Artikolu 2 Il-Konvenzjoni dwar l-għajnuna u l-kooperazzjoni reċiproka bejn l-amministrazzjonijiet tad-dwana, kif emendata b'din id-Deċiżjoni, għandha tidħol fis-seħħ għall-Bulgarija u r-Rumanija fid-data tad-dħul fis-seħħ tal-Konvenzjoni, bla ħsara għall-Artikolu 32(4) tal-Konvenzjoni dwar l-għajnuna u l-kooperazzjoni reċiproka bejn l-amministrazzjonijiet tad-dwana. Artikolu 3 Il-Konvenzjoni dwar l-għajnuna u l-kooperazzjoni reċiproka bejn l-amministrazzjonijiet tad-dwana, imfassla fil-lingwa Bulgara u dik Rumena u mehmuża ma' din id-Deċiżjoni, hija awtentika taħt l-istess kundizzjonijiet bħat-testi l-oħra tal-Konvenzjoni dwar l-għajnuna u l-kooperazzjoni reċiproka bejn l-amministrazzjonijiet tad-dwana. Artikolu 4 Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea . Magħmul fi Brussell, [...] Għall-Kunsill Il-President ANNESS Test tal-Konvenzjoni dwar l-għajnuna u l-kooperazzjoni reċiproka bejn l-amministrazzjonijiet tad-dwana fil-lingwa Bulgara u dik Rumena . [1] ĠU 2005, L 157, p. 203. [2] ĠU C […], […], p. […]. [3] ĠU C […], […], p. […].